Diari Oficial de la Generalitat Valenciana


Sumari del DOGV 4635, del 21-11-2003 (2003/12528)

RESOLUCIÓ de 20 d'octubre de 2003, del director general d'Arquitectura, relativa a la publicació del reconeixement per la Conselleria d'Infraestructures i Transport de la marca CV per a ciments.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4635

Data del DOGV
:   21-11-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/12086


Data del document
:   20-10-2003

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * ciment
    * marca de qualitat

RESOLUCIÓ de 20 d'octubre de 2003, del director general d'Arquitectura, relativa a la publicació del reconeixement per la Conselleria d'Infraestructures i Transport de la marca CV per a ciments. [2003/X12229]
  
El Decret 164/1998, de 6 d'octubre, del Govern Valencià, sobre reconeixement de distintius de qualitat utilitzats en edificació, establix en l'article 3, l'equivalència de distintius de qualitat reconeguts pel Ministeri de Foment amb distintius de qualitat reconeguts per la Conselleria d'Obres Públiques, Urbanisme i Transports, als efectes de compliment dels requisits reglamentaris que s'apliquen.
  
El Govern Valencià va aprovar el Decret 107/1991, de 10 de juny, pel qual es regula el control de qualitat de l'edificació d'habitatges i la seua documentació i l'Orde de 30 de setembre de 1991, que el desplega.
  
Esta orde establix el Llibre de Control de Qualitat d'Obres d'Edificació d'Habitatges LC-91, en el qual se sistematitza la recepció de productes de construcció amb distintius de qualitat o sense estos. Entre els productes per als quals és preceptiva la justificació del control de recepció es troba el formigó preparat que s'utilitza en l'execució d'estructures de formigó armat, segons la instrucció vigent.
  
El Ministeri de Foment ha reconegut la marca CV per a ciments, als efectes de la Instrucció de Formigó Estructural vigent (EHE), per mitjà de la Resolució de 29 de juliol de 2003, de la Secretaria General Tècnica.
  
Este reconeixement es fa sobre la base que este distintiu assegura el compliment de les especificacions obligatòries, exigibles a estos productes, per la citada Instrucció de Formigó Estructural.
  
AIDICO Entitat de Certificació ha sol·licitat el reconeixement de la marca CV per a ciments a l'empara del que disposa el Decret 164/1998, de 6 d'octubre, i per als efectes previstos en este.
  
Vistos els antecedents i en virtut de l'article 3 del Decret 164/1998, de 6 d'octubre, esta Direcció General, resol:
  
Primer. Publicar en el Diari Oficial de la Generalitat Valenciana en aplicació de l'article 3 del Decret 164/1998, de 6 d'octubre, del Govern Valencià i per a coneixement general, l'equivalència de la marca CV per a ciments, que atorga AIDICO Entitat de Certificat, reconeguda per Resolució de 29 de juliol de 2003 de la Secretària General Tècnica del Ministeri de Foment, amb els distintius de qualitat que reconeix la Conselleria d'Infraestructures i Transport per a estos productes, als efectes de compliment dels requisits reglamentaris que els s'apliquen.
  
Segon. Qualsevol variació en les condicions que hagen servit per al reconeixement, per la Secretària General Tècnica del Ministeri de Foment, de la marca CV per a ciments haurà de ser comunicada per AIDICO Entitat de Certificació a esta Direcció General en el moment en què es produïsca.